**KRĪZES VADĪBAS PADOMES**

**SĒDES PROTOKOLS**

|  |  |  |
| --- | --- | --- |
| Rīgā | Nr. 1 | 2025.gada 8.aprīlī |

|  |  |  |
| --- | --- | --- |
| **Sēdi vada:**Ministru prezidente, Krīzes vadības padomes priekšsēdētāja |   - |   E.Siliņa |
| **Sēdē piedalās:** |   |   |
| Veselības ministrs | - | H.Abu Meri |
| Viedās administrācijas un reģionālās attīstības ministre | - | I.Bērziņa |
| Tieslietu ministre | - | I.Lībiņa-Egnere |
| Iekšlietu ministrs | - |  R.Kozlovskis |
| Satiksmes ministrs | - | A.Švinka |
| Finanšu ministrs | - | A.Ašeradens |
| Ekonomikas ministrs  | - | V.Valainis |
| Aizsardzības ministrs  | - | A.Sprūds |
| Ārlietu ministre | - | B.Braže |

|  |  |  |
| --- | --- | --- |
| **Ar padomdevēja tiesībām sēdē piedalās:** |   |   |
| Zemkopības ministrs  | - | A.Krauze |
| Aizsardzības ministrijas valsts sekretārs | - | A.Puriņš |
| Viedās administrācijas un reģionālās attīstības ministrijas valsts sekretārs | - | E.Balševics |
| Veselības ministrijas valsts sekretāre | - | A.Vaļuliene |
| Zemkopības ministrijas valsts sekretārs | - | Ģ.Krūmiņš |
| Klimata un enerģētikas ministrijas valsts sekretāre | - | L.Kurevska |
| Ministru prezidentes padomnieks nacionālās drošības jautājumos | - | A.Rikveilis |
| Klimata un enerģētikas ministrijas parlamentārais sekretārs | - | J.Irbe |
| Valsts kancelejas konsultants | - | K.Druvaskalns |
| Valsts vides dienesta ģenerāldirektors  | - | A.Ķēniņš |
| Pārtikas un veterinārā dienesta ģenerāldirektors | - | M.Balodis |
| Valsts ugunsdzēsības un glābšanas dienesta priekšnieks | - | M.Baltmanis |
| Ārlietu ministrijas Eiroatlantiskās drošības nodaļas padomnieks | - | A.Sekacis |
| Valsts robežsardzes priekšnieka vietnieks | - | J.Martukāns |
| Valsts policijas priekšnieka vietnieks | - | A.Zellis |
| **Sēdi protokolēja:** |  |  |
| Valsts ugunsdzēsības un glābšanas dienesta Civilās aizsardzības pārvaldes Resursu pārvaldīšanas nodaļas vecākais inspektors | - | A.Penkovskis |

Sēdi sāk 08.04.2025. plkst.12.00

**1.§**

**Informācija par aktuālo situāciju par mutes un nagu sērgas (MNS) uzliesmojumiem Eiropā**

 *(E.Siliņa, A.Krauze, M.Balodis)*

1. Pieņemt zināšanai Zemkopības ministrijas un Pārtikas un veterinārā dienesta informāciju par mutes un nagu sērgas (MNS) uzliesmojumiem Eiropā.
2. Atbilstoši [Civilās aizsardzības un katastrofas pārvaldīšanas likuma 1.panta 3.punktā un 4.panta pirmās daļas e) apakšpunktā](https://likumi.lv/ta/id/282333-civilas-aizsardzibas-un-katastrofas-parvaldisanas-likums) (*epizootija*) noteiktajam atzīt MNS kā dabas katastrofas draudus.

**2.§**

**Informācija par iespējamajiem MNS turpmākajiem attīstības scenārijiem un sagatavošanos tiem.**

*(E.Siliņa, A.Krauze, M.Balodis, R.Kozlovskis, A.Ašerādens, A.Švinka, B.Braže, M.Baltmanis, J.Irbe)*

1. Pieņemt zināšanai:
	1. Pārtikas un veterinārā dienesta sniegto informāciju par iespējamajiem scenārijiem un nepieciešamo turpmāko rīcību.
	2. Pasākumi tiks īstenoti atbilstoši Komisijas Deleģētai [regulai (ES) 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429](https://eur-lex.europa.eu/eli/reg_del/2020/687/oj/?locale=LV) un [Ministru kabineta 2005.gada 2.augusta noteikumos Nr.582 “Mutes un nagu sērgas likvidēšanas un draudu novēršanas kārtība”,](https://likumi.lv/ta/id/114521-mutes-un-nagu-sergas-likvidesanas-un-draudu-noversanas-kartiba) [Valsts civilās aizsardzības plāna (Ministru kabineta 2020. gada 26. augusta rīkojums Nr. 476) 9.pielikumā](https://likumi.lv/ta/id/317006-par-valsts-civilas-aizsardzibas-planu) un pašvaldību sadarbības teritoriju civilās aizsardzības plānos noteiktajai kārtībai.
2. Krīzes vadības padomes sēdē tika nolemts:
	1. Zemkopības ministrijai un Pārtikas un veterinārajam dienestam koordinēt katastrofas pārvaldīšanas pasākumus saskaņā ar [Civilās aizsardzības un katastrofas pārvaldīšanas likuma 6.panta pirmās daļas 8.punktu](https://likumi.lv/ta/id/282333-civilas-aizsardzibas-un-katastrofas-parvaldisanas-likums) un [Valsts civilās aizsardzības plāna (Ministru kabineta 2020. gada 26. augusta rīkojums Nr. 476) 27.pielikuma 7.punktu.](https://likumi.lv/ta/id/317006-par-valsts-civilas-aizsardzibas-planu)
	2. Pārtikas un veterinārajam dienestam sākt gatavošanos, lai iestājoties attiecīgajam scenārijam savlaicīgi ieviestu nepieciešamos drošības pasākumus, nodrošinot valsts robežu šķērsojošā autotransporta dezinfekciju vai/un pastiprinātas sanitārās un veterinārās drošības pasākumus gan uz iekšējās robežas, gan valsts teritorijā.
	3. Atzīt, ka ņemot vērā dabas katastrofas draudus, situācijai ir ārkārtas apstākļi, līdz ar to Pārtikas un veterinārais dienests pamatotas nepieciešamības gadījumā var piemērot [Publisko iepirkumu likuma 8.panta septītās daļas 3.apakšpunktu](https://likumi.lv/ta/id/287760-publisko-iepirkumu-likums).[[1]](#footnote-1)
	4. Pārtikas un veterinārajam dienestam, ja nepieciešams izmantot [Ministru kabineta 2017. gada 7. marta noteikumos Nr. 131 “Noteikumi par juridiskās vai fiziskās personas resursu iesaistīšanu reaģēšanas un seku likvidēšanas pasākumos vai ugunsgrēka dzēšanā, vai glābšanas darbos, kā arī tai radušos izdevumu un zaudējumu kompensācijas aprēķināšanas kārtību”](https://likumi.lv/ta/id/289304-noteikumi-par-juridiskas-vai-fiziskas-personas-resursu-iesaistisanu-reagesanas-un-seku-likvidesanas-pasakumos-vai-ugunsgreka-dz...) noteikto kārtību.[[2]](#footnote-2)
	5. Pašvaldībām, ja nepieciešams, pēc Pārtikas un veterinārā dienesta pieprasījuma, ierobežot personu pulcēšanos un pārvietošanos atbilstoši [Civilās aizsardzības un katastrofas pārvaldīšanas likuma 11.panta otrās daļas 4.punktam](https://likumi.lv/ta/id/282333-civilas-aizsardzibas-un-katastrofas-parvaldisanas-likums). Valsts policijai un pašvaldības policijai sniegt atbalstu minēto ierobežojumu kontrolē.
	6. Pārtikas un veterinārais dienests sadarbībā ar Valsts vides dienestu, Veselības inspekciju, valsts kapitālsabiedrību “Latvijas Vides, ģeoloģijas un meteoroloģijas centrs”, dzīvnieku novietņu īpašniekiem un pašvaldībām, operatīvi nosaka vietas dzīvnieku līķu aprakšanai.
	7. Gadījumā, ja radīsies papildus izdevumi nozaru ministriem iesniegt noteiktā kārtībā izskatīšanai Ministru kabinetā rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”.

**3.§**

**Dažādi.**

*(E.Siliņa, R.Kozlovskis, H.Abu Meri, M.Baltmanis)*

1. Nākamā Krīzes vadības padomes sēde tiks sasaukta pēc nepieciešamības.
2. Pieņemt zināšanai Veselibas ministrijas sniegto informāciju par E. Coli infekcijas slimību – šobrīd nav neviena papildus saslimušā. Kopumā ir bijuši 57 saslimušie. Šodien Bērnu klīniskajā universitātes slimnīcā turpina ārstēties 13 bērni (*vakar 3 tika izrakstīti*). Intensīvās terapijas nodaļā atrodas 5 bērni (*vakar bija 6*). Analīžu sekvencēšanas rezultātā šobrīd iezīmējas 2 iespējamie inficēšanās klasteri. Rezultātu analīze un infekcijas avots turpinās.
3. Ministrijām pieņemt zināšanai, ka Krīzes vadības padomes sekretariāts nosūtīs ministriem un valsts sekretāriem informāciju par to institūcijām piederošām ēkām uz kurām jāuzstāda informatīvā zīme “patvertne” atbilstoši Ministru kabineta 2024. gada 23. septembra rīkojumam Nr. 763. “Par luminiscējošu informatīvu zīmju "Patvertne" iegādi un uzstādīšanu”.

Sēdi slēdz 8.04.2025. plkst.12.55

Krīzes vadības padomes

priekšsēdētāja E.Siliņa

Krīzes vadības padomes sekretariāta

vadītāja pienākumu izpildītājs M.Baltmanis

1. Vadlīnijas: <https://www.iub.gov.lv/lv/media/8013/download?attachment> [↑](#footnote-ref-1)
2. Pamatojums: [Valsts civilās aizsardzības plāna (Ministru kabineta 2020. gada 26. augusta rīkojums Nr. 476) 27.pielikuma 7.punktu](https://likumi.lv/ta/id/317006-par-valsts-civilas-aizsardzibas-planu) [↑](#footnote-ref-2)